Document ID: 32003R1988

Komisjoni määrus (EÜ) nr 1988/2003,
12. november 2003,
millega kehtestatakse ekspordilitsentside väljaandmine teatavate GATTi lepingutest tulenevate kvootide alusel 2004. aastal Ameerika Ühendriikidesse eksporditavate juustude puhul
EUROOPA ÜHENDUSTE KOMISJON,
võttes arvesse Euroopa Ühenduse asutamislepingut,
võttes arvesse nõukogu 17. mai 1999. aasta määrust (EÜ) nr 1255/1999 piima- ja piimatooteturu ühise korralduse kohta, [1] viimati muudetud määrusega (EÜ) nr 1787/2003, [2] eriti selle artiklit 30,
ning arvestades järgmist:
(1) Komisjoni määrusega (EÜ) nr 1471/2003 [3] avatakse teatavate GATTi lepingutest tulenevate kvootide alusel 2004. aastal Ameerika Ühendriikidesse eksporditavate juustude ekspordilitsentside väljaandmise menetlus.
(2) Komisjoni 26. jaanuari 1999. aasta määruse (EÜ) nr 174/1999 (millega kehtestatakse nõukogu määruse (EMÜ) nr 804/68 rakendamise üksikasjalikud erieeskirjad piima ja piimatoodete ekspordilitsentside ja -toetuste osas, [4] viimati muudetud määrusega (EÜ) nr 1948/2003 [5]) artikli 20 lõikega 3 nähakse ette kriteeriumid, mida kohaldatakse ajutiste litsentside eraldamiseks juhtudel, kui litsentsitaotlusi on esitatud suurema koguse toodete kohta, kui on kõnealuse aasta kvoot.
(3) Ekspordilitsentside nõudlus on teatavate kvootide ja tooterühmade osas oluliselt suurenenud ja ületab pakutavaid koguseid mõnikord olulisel määral. Selle tulemuseks võib olla igale taotlejale eraldatava koguse märkimisväärne vähendamine, mistõttu väheneb süsteemi tõhusus ja tulemuslikkus. Lisaks on kogemused näidanud, et kui igale ettevõtjale eraldatakse väga väike kogus, võib ettevõtjal sellises olukorras olla võimatu ekspordikohustust täita, mille tagajärjeks võib olla tagatise kaotamine.
(4) Nimetatud olukorra lahendamiseks on sobilik kohaldada määruse (EÜ) nr 174/1999 artikli 20 lõikes 3 nimetatud kolme kriteeriumi kombinatsiooni. Vastavalt nimetatud artikli punktidele a ja b tuleks litsentside eraldamisel eelistada taotlejaid, kes juba tegutsevad Ameerika Ühendriikides, kelle volitatud importijad on tütarettevõtjad ja kes on asjaomaseid tooteid varem vastavasse sihtkohta eksportinud. Lisaks tuleks vastavalt artikli 20 lõike 3 punktile c kohaldada vähenduskoefitsienti.
(5) Tooterühmade ja kvootide puhul, mille taotletavad kogused ületavad pakutavaid koguseid vaid vähesel määral, piisab majanduslikult mõttekate koguste eraldamiseks määruse (EÜ) nr 174/1999 artikli 20 lõike 3 punktides b ja c sätestatud kriteeriumide kombinatsiooni kohaldamisest. Seepärast tuleks taolisel juhul eelistada taotlejaid, kelle importijad on tütarettevõtjad, kohaldades samas vähenduskoefitsienti.
(6) Tooterühmade ja kvootide puhul, mille kohta esitatud taotlused hõlmavad pakutavast kogusest väiksemat kogust, on vastavalt määruse (EÜ) nr 174/1999 artikli 20 lõikele 5 asjakohane ette näha järelejäänud koguste jaotamine taotlejate vahel võrdeliselt taotletud kogustega. Selliste täiendavate koguste jaotamise tingimuseks peaks olema asjaomase ettevõtja taotlus ja tagatise andmine.
(7) Käesoleva määrusega ettenähtud meetmed on kooskõlas piima- ja piimatooteturu korralduskomitee arvamusega,
ON VASTU VÕTNUD KÄESOLEVA MÄÄRUSE:
Artikkel 1
1. Käesoleva määruse lisa 3. veerus märgitud tooterühmade ja kvootide 16-Tokyo, 16-, 17-, 20- ja 21-Uruguay, 25-Tokyo ja 25-Uruguay suhtes määruse (EÜ) nr 1471/2003 kohaselt esitatud ajutiste ekspordilitsentside taotlused:
- kiidetakse vastavalt lisa 5. veerus toodud jaotuskoefitsientidele heaks taotlejate puhul, kes eksportisid eelnevast kolmest aastast vähemalt ühel aastal kõnealuseid tooteid Ameerika Ühendriikidesse ja kelle volitatud importijad on tütarettevõtted,
- kiidetakse vastavalt lisa 6. veerus toodud jaotuskoefitsientidele heaks esimeses taandes nimetamata taotlejate puhul, kes on kõnealuseid tooteid kõigi kolme eelneva aasta jooksul eksportinud Ameerika Ühendriikidesse,
- lükatakse tagasi taotlejate puhul, keda ei ole nimetatud esimeses ja teises taandes.
2. Kui artikli 1 lõike 1 kohaselt eraldatav kogus on väiksem kui kaks tonni, võivad taotlejad oma taotluse tagasi võtta. Sel juhul teatavad nad kolme päeva jooksul komisjonile oma sellekohasest otsusest, misjärel nende tagatis viivitamata tagastatakse. Pädev asutus teatab komisjonile kaheksa tööpäeva jooksul alates käesoleva määruse avaldamisest kogused, millele esitatud taotlused on tagasi võetud ning mille osas tagatised on tagastatud.
3. Käesoleva määruse lisa 3. veerus sätestatud tooterühma ja kvoodi 18-Uruguay osas määruse (EÜ) nr 1471/2003 kohaselt esitatud ajutiste ekspordilitsentside taotlused:
- kiidetakse vastavalt lisa 7. veerus toodud jaotuskoefitsiendile heaks taotlejate puhul, kelle volitatud importijad on tütarettevõtted,
- kiidetakse vastavalt lisa 8. veerus toodud jaotuskoefitsiendile heaks esimeses taandes nimetamata taotlejate puhul.
4. Käesoleva määruse lisa 3. veerus märgitud tooterühmade ja kvootide 22-Tokyo ja 22-Uruguay osas määruse (EÜ) nr 1471/2003 kohaselt esitatud ajutise ekspordilitsentsi taotlused kiidetakse heaks taotletud koguste osas. Ettevõtja täiendava taotluse korral, mis on esitatud 20 tööpäeva jooksul alates käesoleva määruse jõustumisest, ja tingimusel, et antakse nõutav tagatis, võib täiendavate koguste kohta ajutisi ekspordilitsentse väljastada vastavalt 9. veerus toodud jaotuskoefitsiendile.
Artikkel 2
Käesolev määrus jõustub kolmandal päeval pärast selle avaldamist Euroopa Liidu Teatajas.
Käesolev määrus on tervikuna siduv ja vahetult kohaldatav kõikides liikmesriikides.
Brüssel, 12. november 2003

Labels: 3
17
18